Public procurement notice: Voluntary Ex Ante Transparency Notice
Published: 2020-12-16
Buyer: Helsingin ja Uudenmaan sairaanhoitopiirin kuntayhtymä
Country: FI
Contract type: Services
Procedure: Contract award without prior publication
CPV classification: 64216000 | 72318000: Data transmission services
Estimated value: 419360 EUR

Technical requirements: HUSiin tullaan pääasiallisesti hoitoon perusterveydenhuollon tai yksityisen lääkärin tekemällä lähetteellä. Lisäksi em. lääkärit voivat tehdä erikoissairaanhoidon organisaatioille konsultaatiopyyntöjä, joihin erikoissairaanhoidon lääkärit antavat konsultaatiovastauksen. Lähetteellä hoitoon saapuneen potilaan hoidon jälkeen erikoissairaanhoito lähettää vielä alkuperäiselle lähetteen tehneelle lääkärille hoitopalautteen. Lähetteet, konsultaatiopyynnöt ja niiden vastaukset sekä hoitopalautteet voidaan välittää joko paperisina tai sähköisinä.
HUSiin saapuu vuosittain ulkoisia lähetteitä n. 450 000 kappaletta, joista sähköisinä ns. pika-XML-lähetteinä saapuu vajaat 400 000 kappaletta sisältäen konsultaatiopyynnöt. HUSista lähetetään vuositasolla takaisinpäin hoitopalautteita sähköisinä n. 270 000 kappaletta.
Suurin osa sähköisistä lähete-palaute-yhteyksistä on toteutettu HUSin ja lähettävän organisaation välillä point-to-point-integraatioina molempien organisaatioiden omien sanomanvälitysalustojen kautta. TietoEvry Oy:n asiakasorganisaatioilla on mahdollisuus olla hankkimatta omaa sanomanvälitysalustaa, jolloin he käyttävät TietoEvryn keskitettyä viestinvälityspalvelua. HUSin kannalta tällaista asiakasorganisaatioita ovat kaikki DynamicHealth-järjestelmää käyttävät yksityiset organisaatiot sekä muutamat perusterveydenhuollon ja erikoissairaanhoidon Effica/Lifecare-järjestelmiä käyttävät organisaatiot. Näiden organisaatioiden ja HUSin välisessä lähete-palauteliikenteessä on pakko käyttää HUSista riippumattomista syistä em. välityspalvelua, jonka käytöstä osapuolille aiheutuu kustannuksia.
Mikäli HUS ei tätä välityspalvelua käyttäisi, tulee organisaatioiden toimittaa lähetteet HUSille paperisina ja vastaavasti HUSin tulee toimittaa hoitopalautteet paperisina, jolloin manuaalisen työn määrä olisi mittavaa.
Lähete-palaute-sanomaliikenteessä kulkee tyypillisesti sekä itse viesti ja sen parina ns. kuittaussanoma, joka viestii lähettäjälle sanoman perillemenosta. Myös lähetteestä ja lähettäjästä riippuen kuittaussanoman lisäksi HUSista voi lähteä myös muita sanomia takaisin lähettäjälle, jotka voivat sisältää tietoa mm. lähetteen käsittelyn vaiheista.
HUSista lähtee arvion mukaan vuosittain n. 250 000 sanomaa Tiedon välityspalveluun. Sanomaliikenteen määrään on odotettavissa enintään n. 6 % vuosittainen kasvu.
Tämän lisäksi HUS varautuu siihen, että tarvittaessa voidaan hankkia erillisillä tilauksilla asiantuntijatyötä mm. uusien yhteyksien konfigurointiin enintään 10 htp:ää kalenterivuodessa.
Hankinta tehdään suorahankintana julkisista hankinnoista ja käyttöoikeussopimuksista annetun lain (1397/2017) 40 §:n 2 momentin 2 kohdan perusteella. Tietyt ulkopuoliset lähetteitä lähettävät organisaatiot ovat sopineet TietoEvryn kanssa välityspalvelun käyttämisestä, jolloin HUS ei voi välttyä käyttämästä tätä samaa välityspalvelua HUSin ja ulkopuolisen organisaation välisessä sanomaliikenteessä. TietoEvry omistaa palvelun tekijän- tai julkaisuoikeudet, eikä mikään muu toimittaja voi yksinoikeuden suojaamiseen liittyvästä syystä tarjota vastaavaa kokonaisuutta. Järkeviä vaihtoehtoisia tai korvaavia ratkaisuja ei ole, eikä kilpailun puuttuminen johdu hankinnan ehtojen keinotekoisesta kaventamisesta.


Winner: Tieto Finland Oy
Award value: 419360